ภาพแทนบริษัทหัวเว่ยในเฟซบุ๊ก หัวเว่ยไทยแลนด์
Representation of Huawei company in Huawei Thailand Facebook page
หัวเว่ย เทคโนโลยี (บริษัท) -- การประชาสัมพันธ์
เฟซบุ๊ก (เครือข่ายสังคมออนไลน์) -- การใช้ในการประชาสัมพันธ์
สื่อสังคมออนไลน์ -- การประชาสัมพันธ์
งานวิจัย เรื่อง “ภาพแทนบริษัทหัวเว่ย ในเพจ เฟซบุ๊ก หัวเว่ย ไทยแลนด์” นี้มีวัตถุประสงค์เพื่อ วิเคราะห์ภาพแทน และกลวิธีการใช้ภาษาในการนำเสนอภาพแทนของบริษัทหัวเว่ยประเทศไทย โดยเก็บข้อมูล ข้อมูล 1 ปี ตั้งแต่ 1 มีนาคม 2566 ถึง 29 กุมภาพันธ์ 2567 จำนวนทั้งหมด 228 โพสต์ ใช้แนวคิดการสร้างภาพแทน ของสจ๊วต ฮอลล์ (Stuart Hall) และ แนวคิดกลวิธีทางภาษา เรียบเรียงโดยจันทิมา อังคพณิชกิจ ผลการศึกษาพบว่า ภาพแทนของบริษัทหัวเว่ยที่ปรากฏ มีทั้งหมด 4 ภาพแทน ได้แก่ 1) ภาพแทนผู้ร่วมสนับสนุนพัฒนาองค์กรไทย เป็นการนำเสนอการสนับสนุนโดยนำระบบเทคโนโลยีของบริษัทหัวเว่ยมาพัฒนาศักยภาพผู้ใช้งาน 2) ภาพแทนผู้เป็นเลิศ ด้านสินค้าและบริการ เป็นการนำเสนอภาพสินค้าและบริการที่มีคุณภาพสูงตามนโยบายของบริษัท “คุณภาพดี ราคาต่ำ บริการดี” 3) ภาพแทนผู้นำด้านเทคโนโลยี เป็นการนำเสนอ ภาพบริษัทหัวเว่ยในฐานะผู้นำนวัตกรรม และ 4) ภาพแทนผู้เผยแพร่วัฒนธรรมจีนและไทย เป็นการนำเสนอวัฒนธรรมที่สำคัญของจีนและไทย เพื่อเชื่อม ความสัมพันธ์วัฒนธรรมของทั้ง 2 ชาติ ภาพแทนที่บริษัทหัวเว่ยให้ความสำคัญคือภาพแทนผู้ร่วมสนับสนุนพัฒนา องค์กรไทย โดยเฉพาะด้านการศึกษา แสดงให้เห็นว่า บริษัทหัวเว่ยประเทศไทยให้ความสำคัญกับการตลาดเพื่อสังคม คือ มุ่งสร้างภาพลักษณ์ที่ดีต่อองค์กร โดยการให้การสนับสนุน ตอบแทนและร่วมพัฒนาเทคโนโลยีให้ สังคมไทย ส่วนกลวิธีการใช้ภาษาในการนำเสนอภาพแทนใช้แนวคิดของจันทิมา อังคพณิชกิจ ที่ได้รวบรวมจาก นักวิชาการไทยและต่างประเทศมาเป็นกรอบในการวิเคราะห์พบ 2 กลวิธี ได้แก่ 1) กลวิธีการใช้วัจนภาษาประกอบ ไปด้วย 1. การใช้เรื่องเล่า เป็นการเรียบเรียงเรื่องราวอย่างเป็นลำดับขั้นตอนเพื่อขับเน้นภาพแทน 2. การใช้คำกริยา เป็นการนำเสนอโดยการเลือกสรรคำกริยามานำเสนอให้เกิดภาพในใจและสื่อถึงสิ่งที่บริษัทหัวเว่ยได้กระทำเพื่อพัฒนา ส่งเสริม แสดงความเป็นเลิศของสินค้าและบริการ และแสดงความเป็น ผู้นำของบริษัทตลอดจนการแสดงความสำคัญของวัฒนธรรมทั้ง 2 ชาติ 3. การอ้างถึง เป็นกลวิธีที่อ้างถึงบุคคลสำคัญเพื่อขับเน้นความร่วมมือและแสดงถึงการเผยแพร่วัฒนธรรม 4. การขยายความ เป็นกลวิธีที่ใช้กลุ่มคำและประโยคย่อยมาขยายความเพื่อขับเน้น ความเป็นของสินค้า บริการ และบ่งชี้ความเป็นผู้นำของบริษัทหัวเว่ย 5. การใช้คำทับศัพท์ เป็นการใช้คำจากภาษาต่างประเทศแสดงความก้าวหน้าของนวัตกรรมและขับเน้นความเป็นผู้นำที่มีวิสัยทัศน์ 6. การใช้ชื่อและการเรียกชื่อ เป็นการใช้ชื่อบุคคล วัฒนธรรมสำคัญ เพื่อเผยแพร่ความสำคัญของวัฒนธรรมที่แสดงถึงความสัมพันธ์ ระหว่างจีนและไทย 2) กลวิธีการใช้อวัจภาษา ประกอบไปด้วย 1. การใช้ภาพถ่าย เป็นการเลือกสรรโดยการถ่ายภาพบุคคล กิจกรรมของบริษัทหัวเว่ย 2. การใช้สัญลักษณ์ เป็นการออกแบบสัญลักษณ์ที่สอดคล้องกับภาพ แทนที่นำเสนอการใช้อวัจภาษาจึงมีบทบาทในการสนับสนุนและขับเน้นวัจนภาษาให้มีความชัดเจนมากยิ่งขึ้น คำสำคัญ: ภาพแทน บริษัทหัวเว่ย ไทยแลนด์ เพจเฟซบุ๊ก กลวิธีทางภาษา วัจนภาษา อวัจนภาษา
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
สมบัติ สมศรีพลอย
อภิวัฒน์ สุธรรมดี
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ศิลปศาสตรมหาบัณฑิต